ആൻഡ്രോയ്ഡ് 15

ആൻഡ്രോയ്ഡിൻ്റെ പതിനഞ്ചാമത്തെ പ്രധാന റിലീസും 22-ാമത്തെ പതിപ്പുമാണ് ആൻഡ്രോയ്ഡ് 15. ഓപ്പൺ ഹാൻഡ്‌സെറ്റ് അലയൻസ് വികസിപ്പിച്ചതും ഗൂഗിളിന്റെ നേതൃത്വത്തിലുള്ളതുമായ ഒരു മൊബൈൽ മൊബൈൽ ഓപ്പറേറ്റിംഗ് സിസ്റ്റമാണിത്. ഇതിൻ്റെ ആദ്യ ഡെവലപ്പർ പ്രിവ്യൂ 2024 ഫെബ്രുവരി 16-നാണ് പുറത്തിറങ്ങിയത്.  ആദ്യ ബീറ്റ 2024 ഏപ്രിൽ 11-ന് പുറത്തിറങ്ങി, അന്തിമ സോഴ്‌സ് കോഡ് 2024 സെപ്റ്റംബർ 3-ന് പുറത്തിറങ്ങി. ഗൂഗിൾ ഗൂഗിൾ പിക്‌സൽ ഉപകരണങ്ങൾക്ക് ആയുള്ള ആൻഡ്രോയിഡ് 15 2024 ഒക്ടോബർ 15-നാണ് പുറത്തിറങ്ങിയത്.

2025 ജൂലൈയിലെ കണക്കനുസരിച്ച്, 26.75% ആൻഡ്രോയിഡ് ഉപകരണങ്ങളും ആൻഡ്രോയിഡ് 15ൽ പ്രവർത്തിപ്പിക്കുന്നുണ്ട്. ഇത് ഇപ്പോൾ ആൻഡ്രോയിഡിന്റെ ഏറ്റവും വ്യാപകമായി ഉപയോഗിക്കുന്ന പതിപ്പായി മാറിക്കെണ്ടിരിക്കുന്നു.

ചരിത്രം
ആൻഡ്രോയിഡ് 15-ന്റെ കോഡ് നാമം "വാനില ഐസ്ക്രീം" എന്നാണ്. ആൻഡ്രോയിഡ് 15-ന്റെ ആദ്യ ഡെവലപ്പർ പ്രിവ്യൂ (DP1) 2024 ഫെബ്രുവരി 16-നും രണ്ടാമത്തെ ഡെവലപ്പർ പ്രിവ്യൂ (DP2) 2024 മാർച്ച് 21-നും പുറത്തിറങ്ങി.
ആൻഡ്രോയിഡ് 15-ന്റെ ആദ്യ ബീറ്റാ പതിപ്പ് 2024 ഏപ്രിൽ 11-ന് പുറത്തിറങ്ങി. ആപ്പുകൾക്ക് എഡ്ജ്-ടു-എഡ്ജ് ഡിസ്‌പ്ലേ, ആപ്പ് ആർക്കൈവിങ് തുടങ്ങിയ അപ്ഡേറ്റുകൾ ഇതിൽ ഉൾപ്പെടുത്തിയിരുന്നു. രണ്ടാമത്തെ ബീറ്റാ പതിപ്പ് 2024 മെയ് 15-ന് പുറത്തിറങ്ങി. പ്രൈവറ്റ് സ്പേസ്, മെച്ചപ്പെടുത്തിയ വിഡ്ജറ്റ് പ്രിവ്യൂകൾ, മെച്ചപ്പെട്ട പിക്ചർ-ഇൻ-പിക്ചർ എന്നിവയായിരുന്നു ഇതിലെ പ്രധാന സവിശേഷതകൾ. ആൻഡ്രോയിഡ് 15-ന്റെ മൂന്നാമത്തെ ബീറ്റാ പതിപ്പ് 2024 ജൂൺ 18-ന് പുറത്തിറങ്ങി. ഇതിൽ പാസ്കീകളും ക്രെഡൻഷ്യൽസ് മാനേജറും ചെറിയ മാറ്റങ്ങളോടെ അവതരിപ്പിച്ചു. നാലാമത്തെയും അവസാനത്തെയും ബീറ്റാ പതിപ്പ് 2024 ജൂലൈ 18-ന് പുറത്തിറങ്ങി. പ്രെഡിക്റ്റീവ് ബാക്ക് അനിമേഷനുകളും, ആപ്പ് സ്ക്രീൻ ഷെയറിംഗും (മുഴുവൻ സ്ക്രീനും ഷെയർ ചെയ്യുന്നതിനു പകരം ഒരു ആപ്പ് മാത്രം ഷെയർ ചെയ്യാനും റെക്കോർഡ് ചെയ്യാനും ഇത് ഉപയോക്താക്കളെ അനുവദിക്കുന്നു) ഇതിൽ ഉൾപ്പെടുത്തിയിരുന്നു.
2024 ഒക്ടോബർ 15-ന് ഗൂഗിൾ പിക്സൽ ഉപകരണങ്ങൾക്കായി ആൻഡ്രോയിഡ് 15 ഔദ്യോഗികമായി പുറത്തിറക്കി.

ഫീച്ചറുകൾ
ആൻഡ്രോയിഡ് 15-ൽ താഴെ പറയുന്ന ഫീച്ചറുകൾ ലഭ്യമാണ്.
ഡിപി 1 റിലീസ് നോട്ടുകൾ പ്രകാരം ആൻഡ്രോയിഡ് 15-ൽ താഴെ പറയുന്ന ഫീച്ചറുകൾ ഉൾപ്പെടുത്തിയിട്ടുണ്ട്:
 പ്രൈവസി സാൻഡ്‌ബോക്സ്
 ഹെൽത്ത് കണക്റ്റ്
 ഫയൽ ഇൻറഗ്രിറ്റി
 പാർഷ്യൽ സ്ക്രീൻ ഷെയറിംഗ്
 ഇൻ-ആപ്പ് ക്യാമറ കൺട്രോൾസ്
 ഡൈനാമിക് പെർഫോമൻസ്
 സെൻസിറ്റീവ് നോട്ടിഫിക്കേഷൻസ്
 നോട്ടിഫിക്കേഷൻ കൂൾഡൗൺ
എന്നിരുന്നാലും, മറ്റ് ചില ഡെവലപ്പർമാർ ആൻഡ്രോയിഡ് 15-ൽ ഡെവലപ്മെൻ്റിലുള്ള മറ്റ് ഫീച്ചറുകൾ കണ്ടെത്തിയിട്ടുണ്ട്. ആൻഡ്രോയിഡ് 4.2-ൽ ഉൾപ്പെടുത്തി പിന്നീട് 5.0-ൽ ഒഴിവാക്കിയ ലോക്ക്സ്ക്രീൻ വിജറ്റുകൾ വീണ്ടും അവതരിപ്പിക്കാൻ സാധ്യതയുണ്ട്. ബാറ്ററി ഹെൽത്ത് ഡിറ്റർമിനേഷൻ, ആപ്പ് ആർക്കൈവിംഗ്, വോയിസ് ആക്ടിവേഷൻ, പ്രൈവറ്റ് സ്പേസ്, ആപ്പ് പെയേഴ്സ്, അതുപോലെ ഡെസ്ക്ടോപ്പ് മോഡിൽ മെച്ചപ്പെട്ട മൾട്ടി-ടാസ്കിംഗ്/വിൻഡോയിംഗ് എന്നിവയും ഇതിൽ ഉൾപ്പെടുന്നു.
ഡിപി 2-ൻറെ റിലീസിൽ, സാറ്റലൈറ്റ് നെറ്റ്‌വർക്കുകളുമായി മെച്ചപ്പെട്ട കോംപാറ്റിബിലിറ്റി, ബിൽറ്റ്-ഇൻ പിഡിഎഫ് റീഡറിലേക്കുള്ള മെച്ചപ്പെടുത്തലുകൾ, ആപ്പ് ആർക്കൈവിംഗിനുള്ള പിന്തുണ എന്നിവ ലഭിച്ചു.
ഡിപി 2.1-ൻറെ റിലീസോടെ, ആപ്പുകൾക്ക് എഡ്ജ്-ടു-എഡ്ജ് വലുപ്പത്തിൽ സ്കെയിൽ ചെയ്യാനും സ്ക്രീനിന്റെ മുകളിലും താഴെയുമായി ട്രാൻസ്ലൂസെന്റ് സിസ്റ്റം ബാറുകൾ വരയ്ക്കാനും കഴിയും. കൂടാതെ, തേർഡ്-പാർട്ടി ആപ്പ് സ്റ്റോറുകളിൽ ആപ്പ് ആർക്കൈവിംഗിനും അൺആർക്കൈവിംഗിനുമുള്ള ഒഎസ്-ലെവൽ പിന്തുണ, മെച്ചപ്പെട്ട ബ്രെയിൽ പിന്തുണ, കോൺടാക്റ്റ് കീകളുടെ എൻഡ്-ടു-എൻഡ് എൻക്രിപ്ഷൻ, പുതിയ ഡെവലപ്പർ ഫീച്ചറുകൾ എന്നിവയും ലഭിച്ചു.
മറ്റ് മെച്ചപ്പെടുത്തലുകൾ
മറ്റ് മെച്ചപ്പെടുത്തലുകളിൽ, പുനർരൂപകൽപ്പന ചെയ്ത ഓതന്റിക്കേഷൻ പാനൽ, മെച്ചപ്പെടുത്തിയ പ്രൈവസി, സെക്യൂരിറ്റി ക്രമീകരണങ്ങൾ, പുതിയ വോളിയം പാനൽ, പ്രെഡിക്റ്റീവ് ബാക്ക്, ബ്ലൂടൂത്ത് ഓഡിയോ എന്നിവയിലെ പിഴവുകൾ പരിഹരിച്ചതും ഉൾപ്പെടുന്നു.
പ്ലാറ്റ്‌ഫോം സ്റ്റെബിലിറ്റിയോടൊപ്പം, സ്റ്റേബിൾ വേർഷനിൽ പുനർരൂപകൽപ്പന ചെയ്ത ക്രെഡൻഷ്യൽസ് മാനേജറും വെബ്എസ്ക്യുഎല്ലിന്റെ ഒഴിവാക്കലും ചേർത്തു.
വിപുലമായ സവിശേഷതകൾക്കായി
ആൻഡ്രോയിഡ് 15 ൽ ഐഎസ്ഒ 21496-1 ഗെയിൻ മാപ്പ് എച്ച്ഡിആർ ഇമേജ് ഫോർമാറ്റ് സ്റ്റാൻഡേർഡിനുള്ള പിന്തുണ ചേർത്തു. ഇത് എസ്ഡിആർ ഡിസ്‌പ്ലേകളുമായി ബാക്ക്‌വേർഡ് കോംപാറ്റിബിളാണ്. ഇത് അൾട്രാ എച്ച്ഡിആർ സ്റ്റാൻഡേർഡിനൊപ്പം എൻകോഡ് ചെയ്യുകയും ഡീകോഡ് ചെയ്യുകയും ചെയ്യുന്നു. ഐഒഎസ് 18 മുതൽ ആപ്പിളും ഈ ഫോർമാറ്റിനെ പിന്തുണയ്ക്കുന്നുണ്ട്. ഇത് ആൻഡ്രോയിഡ്, ഐഒഎസ് ഉപകരണങ്ങൾക്കിടയിൽ യഥാർത്ഥ ക്രോസ്-പ്ലാറ്റ്ഫോം എച്ച്ഡിആർ ഇമേജ് കോംപാറ്റിബിലിറ്റി അനുവദിക്കുന്നു.
ആൻഡ്രോയിഡ് 15 ലിനക്സ് കേർണൽ പതിപ്പ് 6.6-നെ അടിസ്ഥാനമാക്കിയുള്ളതാണ്. എന്നിരുന്നാലും, ചില ഉപകരണങ്ങൾ ഇപ്പോഴും പഴയ പതിപ്പുകളിലാണ് പ്രവർത്തിക്കുന്നത് (മിക്ക ഗൂഗിൾ പിക്സൽ ഉപകരണങ്ങളിലും പതിപ്പ് 5.15, 6.1 എന്നിവ ഉൾപ്പെടെ).

ഇതും കാണുക
ആൻഡ്രോയ്ഡ് പതിപ്പുകളുടെ ചരിത്രം

അവലംബം

പുറം കണ്ണികൾ